Статии – Страница 2 – Българска Астрологична Асоциация\nРезюме от публична лекция на Кирил Стойчев изнесена на 23.10.2015 в гр. Варна\n1. ИСТОРИЧЕСКА ОБОСНОВКА НА ДАТАТА ЗА КОЯТО Е ПОСТРОЕН ХОРОСКОПА НА БЪЛГАРИЯ\nСпоред най-древната известна класификация на съответствията между зодиакални знаци и територии, обобщена от Клавдий Птоломей в неговия труд Тетрабиблос, на територията, на която сега се намира България е присъден знака КОЗИРОГ: "Обитателите на Македония, Тракия и Илирия имат афинитет към Козирога и Сатурн, ето защо гонят печалбата, не са особено цивилизовани и не проявяват голямо чувство на общност в институциите си".\nБлизо две хиляди години астролозите са считали територията на нашата страна подвластна на знака Козирог. Но изхождайки от това принципно положение, ние не можем да построим хороскоп на държавата България, за целта е необходима точна дата.\nСлед 1990 г. се разрази продължителна дискусия в астрологичните среди за това кой е точният момент в който е създадена българската държава, без да е налице единомислие. Предлагани са много варианти, повечето от периода 680-681 г, когато според историците Аспарух създава Първата българската държава.\nЕдна от тези карти е предложена от руският астролог Михаил Левин и ректифицирана от него за дата 24.04.680 в полунощ. Предложения асцендент на картата е Козирог, Слънцето е в Телец.\nВ новата история на България с най-голяма тежест е датата на обявяването на Независимостта на България на 22.09.1908г. Трябва да отбележа, че датата 22.09.1908 г. е по стар стил, по Юлианския календар. За да приравним тази дата по Григорианския календар, който използваме днес (нов стил), трябва да добавим 13 дни. Така че за астрологични изчисления е редно да се използва датата 5.10.1908 г. като дата, на която е обявена Независимостта на България.\nВажността на този акт произтича от факта, че до този момент България е била формално във васална зависимост спрямо Турция, съгласно клаузите на Берлинския договор от 1878 г. Съединението от 1885 не променя този факт.\nИсторически преглед на събитията довели до обявяването на Независимостта на България\n"Ходът на събитията във втората половина на лятото на 1908 г. се преценява от княз Фердинанд и правителството на Малинов като благоприятен за обявяване на независимостта. Направените отново дипломатически сондажи обаче показват същата непреклонност към обявяване на българската независимост.\nДипломатическите стъпки се затрудняват от шума, който чуждите дипломати и журналистите в София вдигат периодично, предричайки съвсем близо обявяването на българската независимост.\nСклонен към сложни, но добре премислени ходове, княз Фердинанд заминава в средата на лятото за Европа, за да извърши сам необходимите проучвания, а заедно с това да отклони вниманието на света, че се готви непосредствено действие. При това положение почти всички дипломатически представители в София са вече сигурни, че „опасността“ от обявяване на независимостта е преминала, щом като князът е вън от България.\nПрез нощта специалният влак пътува към старата българска столица, където ще стане тържествената церемония. На гара Търново огромно множество с национални знамена посреща влака. Князът обаче го няма."\n– откъс от "История на България с някои премълчавани досега исторически факти 681–2001"\n[caption id="" align="aligncenter" width="273"] Ето и свидетелството на Хр.Стойков, "Провъзгласяване на Независимостта на България, В. Търново, 1910 г.)[/caption]\n„Щом стигна влака при спирката „Трапезица", Негово Величество, облечен в мундир, обкичен с всичките си ордени, слезе и се запъти пешком, сам самичък, подпиращ се на бастон, за „Асенова махала". Говори се, че Царят бил в същото облекло, с което за пръв път бил стъпил на българска земя. Още се говори, че той, верен на традициите на древните български царе, поел по същия този път, по който и те някога са вървели, през Асенова махала, за църквата „Свети 40 мъченици”.\nСъбраното множество при Царевец се спусна в буен безпорядък към църквата, за да вземе участие във великото дело... През време на молебена Царят стоеше на владиковия трон и дълбоко бе унесен в тайнственото религиозно настроение.\nВ 12 часа Негово Величество с тих, бавен и спокоен тон прочете следующия Манифест към българският народ..."\nМАНИФЕСТ КЪМ БЪЛГАРСКИЯ НАРОД"По волята на незабвенния Цар Освободител, великият братски Руски народ, подпомогнат от добрите ни съседи, поданици на Негово Величество Румънския Крал, и от юначните Българи, на 19 февруарий 1878 година сломи робските вериги, що през векове оковаваха България, някога тъй велика и тъй славна.От тогава и до днес, цели тридесет години, Българският Народ, непоколебимо верен към паметта на народните дейци за своята свобода и въодушевяван от техните завети, неуморно работи за уреждането на хубавата си земя и създаде от нея под Мое ръководство и онова на о' Бозе почившия Княз Александър, държава, достойна да бъде равноправен член в семейството на цивилизованите народи. Винаги миролюбив, Моят Народ днес копнее за своя културен и икономически напредък; в това направление нищо не бива да спъва България; нищо не треба да пречи за преуспяването ѝ. Такова е желанието на Народа Ми, такава е неговата воля - да бъде според както той иска.Българският народ и Държавният му глава не могат освен еднакво да мислят и едно да желаят.Фактически независима, държавата Ми се спъва в своя нормален и спокоен развой от едни узли, с формалното разкъсване на които ще се отстрани и настаналото охлаждение между България и Турция.Аз и Народът Ми искрено се радваме на политическото възраждане на Турция. Тя и България - свободни и напълно независими една от друга, ще имат всички условия да създадат и уякчат приятелските си връзки и да се предадат на мирно вътрешно развитие.Въодушевен от това свето дело и за да отговоря на държавните нужди и народното желание, с благословението на Всевишния прогласявам съединената на 6 септемврий 1885 година България за независимо Българско Царство и заедно с народа си дълбоко вярвам, че този Ми акт ще намери одобрението на Великите Сили и съчувствието на целия просветен свят.Да живее свободна и независима България!Да живее Българският Народ!\nОт астрологична гледна точка, важно е да се установи точният час на събитието. Според свидетелството на очевидците, четенето на манифеста е започнало в 12.00 часа. Прочитането му с "тих, бавен и спокоен тон" отнема точно 3 минути и 30 секунди. следователно часът в който е прогласена българската независимост е 12ч. 03 мин и 30 сек.\nЕто и самата астрологична карта\nОт 5 октомври 1908, 12:03:30 и досега, България е независима държава!\nЛогично е да възникне въпроса: Избран ли е моментът на обявяване на Независимостта от астрологична гледна точка?\nЗа Фердинанд е известно, че е имал интерес към окултните науки (Стефан Груев, „Корона от тръни”)\nПърво, моментът наистина е избран и не е случаен, той е съгласуван с политиката на Австро-Унгария, която единствена подкрепя актът за обявяване на независимост на България. Това разбира се е свързано с нейните имперски амбиции. На следващия ден – 6.10.1908 императора на Австро-Унгария обявява анексирането на териториите на Босна и Херцеговина (формално намиращи се във васална зависимост от Турция).\nЛюбопитна подробност е, че Асцендента на императора на Австро-Унгария Франц Йозеф е на 11 гр. Везни, където се намира Слънцето на 5-6 октомври\nВторо, датата е пазена в тайна от Фердинанд, за да не би странични фактори да попречат на провъзгласяването на независимостта в точния ден и час.\nТрето, манифестът е прочетен точно в 12.00 часа, когато Слънцето е в най-високата си точка от своя денонощен път, което се счита от астрологична гледна точка за най-благоприятното време от деня.\nСледователно, има косвени основания да мислим, че моментът е избран и въз основа на астрологически показатели, но липсват преки исторически сведения за това.\nАкценти в хороскопа\nСлънце ВЕЗНИ, в 10 дом, Слънце квадрат Уран. Силна позиция на Слънцето по дом, но слаба по знак\nАсцендент Стрелец, Юпитер в 9 дом, в знак Дева. Създава се връзка между 1 и 9 дом дом в картата - съдбата на страната ни ще бъде свързана с чужбина и чуждестранно влияние ще определя нейното бъдещо развитие и политика\nЛуна Водолей – (растяща, в тригон със Слънце). В тази позиция има потенциал, който според мен все още не е използван докрай. Луната символизира народа, и с тази позиция говори за висока степен на интелигентност и научен потенциал. Не случайно в изследвания оценяващи интелигентността на нациите, ние сме в челните места, която ни най-малко не съответства на икономическото развитие на страната ни.\nСатурн – упр. на 2 дом (държавните финанси). Слаб Сатурн в хороскопа – в знак Овен, в падение и в падащ дом – 3-ти дом. Тази слаба позиция е индикатор за икономически и финансови кризи.\nНека да видим по какъв начин стандартните прогностични методи в астрологията работят в астрологичната карта на България.\n2. АСТРО-ПОЛИТИЧЕСКИ АНАЛИЗ\nИзползван метод: символични дирекции 1гр. = 1 год.\nАстрологичен анализ на най-важните дати в обществено политическият живот на България\nБунтовната 1923 г.\nНа 14-тата година от обявяването на независимостта на България, през 1923 година, дирекционния Марс (символизиращ агресията, борбата) прави съвпад с МЦ (символизиращ властта).\n09.06.1923 – Деветоюнски военен преврат – свалено е правителството на А.Стамболийски\n06.1923 – Юнско въстание\n23.09.1923 – Септемврийското въстание\nАкценти при дирекционните аспекти\nМарс съвпад МЦ на 09.06.1923, в момента на обявяването на Септемврийското въстание 23.09.1923, Марс е съвпад със Слънцето\nВ допълнение - Дир. Плутон прави квадрат към МЦ\nДеветосептемврийския преврат - 09.09.1944\n09.09.1944 – Деветосептемврийски преврат. С помощта на Съветската армия (армия на чужда държава! - 9 дом) на власт идва правителство на ОФ\nДир.Юпитер съвпад с МЦ! Юпитер е планета, която символизира едновременно чужбина (в случая - СССР) и идеологиите (комунизма)\nДир. МЦ и Слънце в тригон към Нептун (другата планета, която символизира комунистическата идея)\n10 ноември 1989 - промяна във властта\nНа 10.11.1989 – Тодор Живков е свален от власт след 35 г. управление на страната\nДир. Марс съвпад с АСЦ, орбис 0.00 - изключително точен и същевременно показателен аспект за настъпилото събитие\nДве години по късно през 1991-1992 – Нептун съвпад МЦ, на власт идва СДС и президента Желев.\nКризисната 1997 година\n10.01.1997 – Бунтове пред парламента\n22.01.1997 – П.Стоянов встъпва в длъжност\n04.02.1997 – Николай Добрев връща мандата\n12.02.1997 – Служебно правителство на Стефан Софиянски\n21.05.1997 – Иван Костов става премиер\nДир. Уран съвпад с ИЦ, орбис 0.10 Няма как да не направи впечатление дори и на лаик в областта на астрологията, че винаги когато дирекционна планета направи съвпад с някоя от важните точки в хороскопа на България - АСЦ, МЦ, ИЦ, винаги има важно историческо събитие, което съответства много точно на характера на планетата. Уран например има символика на бунтове и анархия\n2001 – Завръщането на царя\n17.06.2001 – Избори за НС, ръководената от Симеон Втори коалиция от партии печели изборите. Месец по късно Симеон е избран за министър председател\nДир. МЦ съвпад с Уран\n27.07.2009 – Бойко Борисов е избран за премиер\nДир. Северен Възел съвпад с МЦ\nБорисов подава оставка, БСП и Орешарски идват на власт\n2013 г. - след поредица от протести пред Парламента, Б.Борисов подава оставка, предсрочните избори се печелят от ГЕРБ, но тази партия не успява да състави правителство и на власт идва БСП и Пламен Орешарски\nДир. Юпитер съвпад с АСЦ\n(повторение на темата от 1944 година!) Показателно е, че два пъти при важни дирекции на Юпитер печели една и съща политическа сила - БКП (БСП)\nБойко Борисов - втори мандат като премиер\nНа 7.11.2014 Б.Борисов е избран за втори път за министър председател\nДирекционен Плутон на МЦ - отново имаме дирекционна планета на МЦ при смяна във властта. Прогностичният метод символични дирекции работи в картата на България от дата 05.10.1908 г. с точността на швейцарски часовник.\nДвижение на транзитния Юпитер\nПроследихме влиянието на дирекционния Юпитер и установихме, че то по безспорен начин е свързано с важните дати в политическата история на България. Дали това е така и с транзитния Юпитер?\n12 годишният цикъл на транзитния Юпитер и преминаването му през най-важният сектор от хороскопа свързан с държавната власт - 10 дом, който е включва в себе си знака Везни и малка част от знака Скорпион\n1910 – смяна на правителството\n1922-23 – смяна на правителството\n1934 – смяна на правителството\n1946 – смяна на формата на управление (от монархия към република), цар Симеон II пада от власт\n1957-1969-1981 - властта е в ръцете на комунистите\n1993 – 30.12.1992 – правителството на Ф.Димитров пада от власт. Идва Л.Беров подкрепен от БСП\n2005 – Симеон Сакскобургготски пада от власт, идва правителство на С.Станишев - БСП\n09.2016- 09.2017 предстои Юпитер да влезе отново в 10 дом! Анализът на това астрологически събитие в в края на статията\n3. АСТРО-ИКОНОМИЧЕСКИ АНАЛИЗ\nНека отново да се върнем към астрологичната карта на България\nКартата от 1908 г. бележи съдбата на България с финансово неблагополучие.\n2 дом Козирог, Сатурн управител на 2 дом в падение в знака Овен в трети дом – падащ дом, Сатурн в опозицията със Слънцето, управител на 8 дом (проблем със държавен дълг)\nУстанових по безспорен начин че движението на планетата Сатурн е главния сигнификатор на ик. кризи през 20 и 21 век в България.\nАстрологичен метод - символични дирекции\nПърва национална катастрофа 1913 г.\n28.07.1913 – Букурещки мирен договор, България губи Добруджа, 2 млрд. лева финансови загуби, 250 000 бежанци\nАкцент в хороскопа\nДирекционен Сатурн в съвпад ИЦ – 0.03 гр. орбис!\nВтора национална катастрофа 1918-1919г\nВтора национална катастрофа 1918-1919 г\nНьойският мирен договор налага на България и тежки репарационни задължения, възлизащи на стойност 2 милиарда и 250 милиона златни франка, които да изплаща за срок от 37 години с 5% лихва, което я довежда до чужд финансов контрол.\nДирекционен Сатурн съвпад с Локус Фортуна (точката, която в най-голяма степен символизира националното богатство в хороскопа на една държава).\nДирекционен АСЦ съвпад с Южен възел\nДирекционен Плутон квадрат Сатурн (управителя на 2-ри дом!)\nДвижение на дирекционния Сатурн\nВсеки от съвпадите, които дирекционния Сатурн прави в своя ход бележи важен и най-често кризисен момент за икономиката на България.\nЗатрудних се само с определянето на събития свързани с годините 1960 и 1987, но успях да открия следната информация в книгата на Анчо Бекяров "Четвърт век в УБО":\n“През 45-годишното си съществуване комунистическият режим в България е фалирал два пъти - през 1960 и 1987 г.”\nЕто още една графика, която илюстрира връзката между позициите на дирекционния Сатурн и икономическото развитие на България\n1980 – дир. Сатурн съвпад с ДСЦ\n1987 – дир. Сатурн съвпад Плутон\n1991 – дир. Сатурн съвпад С.Възел\n2009 – дир. Сатурн съвпад Нептун\nПри транзитното движение на Сатурн също се установих ярко изразена цикличност\n1929 - Стрелец - световна ик. криза\n1947 - Лъв - национализация\n1987 - Стрелец - натрупва на държавен дълг и криза в икономиката\n1997 – Овен - икономическа криза\n2007 – Лъв – няма криза (първо изключениеІ\n2017 - предстои Стрелец?\nФактите показваат че съществува 10 годишен цикъл на Сатурн, свързан с преминаването му през огнените знаци, който бележи критичните за икономиката години!\nДвижение на транзитния Сатурн бележи и периоди на възход\nПериоди на възход\nСатурн преминава през знаците Везни-Скорпион\n1923-1929 – 11% ръст на икономиката\nСатурн преминава през знаците Водолей-Овен\n1934-1939 – 7% ръст\nСатурн преминава през знаците Везни -Скорпион\n1950-1956 – 22% ръст\n[caption id="" align="aligncenter" width="979"] Графика отразяваща икономическия растеж на България в периода 1966 - 2011 година 1980-1985 – 6 % ръст (сравни в графиката)[/caption]\nДългосрочен ръст при преминаване на Сатурн през сектора отбелязана в хороскопа от знаците от Телец до Дева\n2000-2008 – Телец-Дева (сравни в графиката)\n1970-1979 – Телец-Дева (сравни в графиката)\nАстро-икономическия анализ показва отчетлива корелация между периодите на възход и упадък на икономиката и циклите на планетата Сатурн\n4. ПРОГНОЗА за 2016 и 207 година\nПроведеният анализ разкри кои са най-важните астрологични фактори, които оказват влияние върху икономическата и политическа картина в България. Нека да видим кои са предстоящите аспекти през 2016 и 2017 година и какво е възможното им отражение в нашата обществено-икономическа действителност.\nсимволични дирекции за м. октомври 2016 година\nАкцентът е върху дирекционен Сатурн съвпад с върха на 8 дом, и дирекционен асцендент съвпад със Сатурн.\nТези аспекти могат да се изтълкуват по следният начин - задлъжняване с дългосрочни негативни последици за българската икономика. Още в момента на раждане на българската независима държава тя е зачената в дълг. Обявяването на независимостта на България е свързано и с финансови задължения, които е трябвало да поеме нашата страна. Става дума за откупването на турския дълг към Русия останал от времето на Освободителната война, както и на Източните железници, за които България е трябвало да изплати немалка сума.\nЗагубите във последвалите войни водят до нови задължения, които българският народ трябва да изплаща. Но тези задължения не са поети доброволно, те са ни били наложени по силата на губещата позиция, която имаме в тези войни. По-големият проблем е дългът образуван в края на 80-те (създаден по волята на управляващите!), който доведе до срив на икономиката през началото 90-те година на 20-ти век.\nПроблемът с държавният дълг е заложен в хороскопа чрез аспекта на Сатурн (управител на 2 дом) и Слънцето, управител на интерсептирания знак Лъв във 8 дом. Всеки кредит, който държавата вземе ще се превръща във воденичен камък, който ще тегли икономиката към дъното.\nПроблемът днес е, че вноските по дълга трябва да се връщат, а това няма как да се случи при неработеща икономика. Това води до дългова спирала, при която се тегли нов кредит, за да се покрият задълженията по стария. Тежестта на дълга, който се трупа понастоящем от правителството ще падне върху целият български народ. Ситуацията не би била толкова лоша, ако трупането на дълг не съвпада с предстоящи през 2017 г. аспекти, които говорят за наближаваща световна икономическа криза. (за повече информация виж тук)\nДругият аспект който прави впечатление е съвпада на дир. Лилит с Асцендента - един аспект който е трудно да бъде изтълкуван еднозначно. Ретроспективният анализ, който направих на аспектите на Лилит откриха интересна зависимост - те съвпадат с предишни кризи свързани с бежанци - нещо което наблюдаваме и днес и ще създава проблеми и през следващите една-две години.\nТрябва да се отбележи и приближаването на Юпитер към МЦ на хороскопа на България, той ще влезе там в края на 2016-та година. Анализът показа че преминаването на Юпитер през 10 дом е съпроводено със смяна на правителството. Така че предстоят две трудни години в икономически аспект и бурни в политически. 2016-та ще е по-добра в икономическо отношение от 2017 г., последната ще бъде и начало на нова световна икономическа криза.\nЩе преуспеете в поприще, съответстващо на огнената ви природа. Огънят е свързан с ентусиазъм и всичко, което вълнува, е в състояние да вдъхне у вас и в другите надежда. Изпитвате нужда да командвате парада – Марс управлява вашия знак. Прилягат ви всички начинания, позволяващи да привлечете вниманието и да спечелите признание. Чувствате се с вързани ръце, ако не разполагате с пълната свобода да слагате начало на всякакви нови начинания. Овенът е роден водач и първооткривател. Може да се реализира във всяка област, стига да му бъде дадена възможността да ръководи. Той е смел и никога не бяга от отговорност. Дори и да не заема ръководна длъжност, той ще бъде неформалният лидер в колектива. На Овена му подхождат професии като спортисти, инженери, военна или полицейска служба, зъболекари, хирурзи, месари, железарски занаяти, каскадьори и т.н.\nЩе се чувствате удовлетворени и преизпълнени с вдъхновение във всяка сфера, която съответства на кардиналната ви водна природа. Водата е свързана с всичко дълбинно и всепоглъщащо, което непрекъснато се променя и е обградено с ореола на тайнството. Независимо дали работите в ресторант като готвач, в болница или сте човек на изкуството, докато работите имате нужда от свой кът и от време навреме – от усамотение. Професионалното поприще трябва да осигурява простор за вашето богато въображение. По природа сте създадени да покровителствате и да се грижите за другите. Със своята емпатичност и грижовност бихте били чудесна медицинска сестра или лекар, социален работник или ръководител в тези сфери. Освен, че обичате да хапвате, умеете и да готвите прекрасно, което да направи някои от вас безценни готвачи. Ракът обича водата, както и да бъде добре подсигурен. Често можете да го видите като капитан на кораб или хотелиер.\nЩе берете плодовете на любовта в професия, която е в съзвучие с вашата кардинална въздушна природа. Въздухът е свързан с всичко, даващо простор на интелекта и мисловните ви пътешествия. От вас става отличен съдия, който трябва да се произнесе по някое престъпление, но самото изпълнение на присъдата е функция на Плутон и Скорпион. Имате нужда от възможност да проявите вроденото си чувство за справедливост – да кажете плюсовете и минусите на всичко и всички около вас. Ще се чувствате удовлетворени, ако работите в екип. Ще бъдете незаменими във всяка професия, даваща възможност да разрешавате спорове, да внасяте спокойствие у хората, да продавате или рекламирате различни продукти – дрехи или козметика.\nЩе се трудите с любов в професия, която е в съответствие с вашата кардинална земна природа. Земята е свързана с всичко стабилно и практично, със здрави основи и потенциал за растеж. Родени сте да направлявате и съветвате другите, да използвате големите си запаси от на-трупан опит. Никога не се впускате в рисковани начинания, винаги добре обмисляте всичко. Достатъчно е да се занимавате с нещо доходоносно, което ви дава възможност да се изкачите на върха на професията, която сте си избрали. Могат да се реализират успешно като учени и математици, строителни предприемачи, археолози, антиквари, геолози, икономисти, контрольори, часовникари и т.н.\nВашата земна природа се нуждае от нещо стабилно, практично, със здрава основа и потенциал за растеж. Изпитвате потребност да разполагате с всички факти, които да обмислите добре, докато се уверите, че е дошло време въз основа на тях да действате. Ще преуспеете във всяко поприще, където имате възможност да обуздавате импулсивното поведение на другите и да градите здрава основа за собственото си бъдеще. Силата ви е в създаването на големи корпорации – Ваши и на другите. Вие сте лоялни, упорити и сте готови да работите денонощно в името на това, с което сте се заели, което от година на година се разширява все повече и повече. Освен това сте и лоялни – ако другите успеят, успехът ще бъде и ваш. Телците се чувстват най-добре, когато успеят да материализират идеите си. От тях стават чудесни финансисти, моделиери, цветари, юристи, консултанти, скулптори и т.н.\nОгънят е свързан с всичко вълнуващо, нестандартно, дръзко, което е в състояние да ви вдъхнови. Изпитвате потребност да се изразявате открито, да бъдете уважавани и оценявани. В противен случай ще бъдете неудовлетворени от себе си. Ако ви пречат да осъществявате оригиналните си мащабни идеи, ще се чувствате най-нещастният човек на света. Вие никога не свирите втора цигулка и ще работите усилено, за да бъдете оценени по достойнство и когато талантът ви бъде оценен и възнаграден, ще добиете самочувствие и ще се чувствате успели. Всяка професия, в която можете да покажете на какво сте способни, ще ви кара да се чувствате щастливи. А най-щастливи сте, когато сте под светлините на прожекторите.\nВодата е свързана с всичко дълбинно и всепоглъщащо, обвито в ореола на тайнственото. Каквото и поприще да изберете, имате потребност да получите възможността да стигнете неговите дълбини, да му се отдадете изцяло. Нищо не е в състояние да убегне от орловия ви поглед. Имате силно развита интуиция и високи критерии. Родени сте да изследвате всичко, защото не намирате покой, докато не решите загадката или проблема. Имате собствен подход и не обичате някой да ви диктува какво и как да провите, пък бил той и вашият началник. Не сте от хората, които прибързано ще дадат воля на бушуващите във вас емоции. Отстрани може да изглежда така, сякаш сте се примирили. Но придобиете ли достатъчно вътрешна увереност, ще покажете на другите, че или ще стане както вие кажете, или ще напуснете. Много често Скорпионите могат да бъдат срещнати в съдебната зала като съдии, в прокуратурата и полицията, както и като контролни органи, психолози, хирурзи и т.н.\nВъздухът е свързан с интелекта и с всичко променливо. Никога няма да се чувствате щастливи в професия със строги правила и установено работно време. Притежавате невероятна организаторска дарба, но искате нещата да станат както решите вие. По природа сте общителни и широко скроени. Държите приятелски с всички. Ще сте по-удовлетворени в поприще, където носите отговорност най-вече пред себе си. Освен, че сте индивидуалисти, и оригиналният ви поглед върху всичко изисква простор и свобода. Подобно на всички неподвижни знаци, не понасяте глупаците и ако ви принудят да изпълнявате безплодни нареждания, можете да се заинатите като магаре на мост. Подхождат ви професии, даващи ви възможност да подреждате пъзела от проблеми. От Водолеите излизат чудесни учени. Техният планетен управител Уран се свързва и с астрологията, новите технологии, авиацията, големите организации.\nВъздухът е свързан с всичко, което представлява предизвикателство за вашия пъргав ум. Не ви допада да се заседявате на едно място, както и да работите твърде продължително време. Вие сте непостоянни и понякога ви е трудно да се задържите дълго на едно работно място, докато не намерите своето място в живота. Често работите в най-малко две направления, а в младежките си години на някои от вас им е трудно да установят своя път в живота, докато не разберат какво точно искат да правят. Подхождат ви професии, които позволяват да разгърнете потенциала и реализирате новаторските си идеи. Мястото ви е там, където можете да дадете воля на острия си ум и имате пространство за изява – писатели, говорители, преподаватели, търговци, автомобилисти, журналисти и т.н.\nЗемята е свързана с практичното и добре обмисленото. Нуждаете се от възможността да разчиствате около себе си безпорядъка със своята проницателност, хладен ум и спокойствие. Вие изпитвате необходимост да бъдете нужни на хората и да служите. Безценни сте с анализаторските си способности и в откриването на грешки, които никой друг не забелязва. Незаменими сте в медицината с поставянето на точните си диагнози. Не бихте изпитали истинско удовлетворение, ако се нагърбите да бъдете началник. Подхождат ви и професии, с които да бъдете в услуга на хората – счетоводители, секретари, работа с документи, учители, занаятчии, техници, мед. сестри, хигиенни инспектори и т.н.\nОгънят е свързан с всичко вълнуващо и предизвикателно в пълния смисъл на думата. И вас трудно ви свърта на едно място. Неспокойният ви дух ви подтиква периодично да променяте обстановката около себе си, за да се отървете от еднообразието и да преследвате мечтите си. За вас са подходящи поприща, свързани с риск, както и професии, където ще бъдете полезни с вашия оптимизъм, вдъхновение и идеализъм като спорта, религията, преподаването, юридическа професия и други сфери, даващи възможности за много пътешествия и изучаване на света. Вие сте свободомислещи, открити и искрени. Известни сте още като „душата на компанията“ и се нуждаете от сърдечни колеги, за да се задържите по-дълго на едно място. Но можете да бъдете много груби в ис-креността си, а хората са чувствителни. И ако това е вашият работодател, ще трябва да потърсите друга работа. Но не се тревожете, вие сте родени късметлии.\nВашата подвижност и водна природа са свързани с всичко, което се движи, загадъчно е и многослойно. От вас ще стане страхотен психолог, лекар или свещеник – интуицията ви е заложена по рождение. Умеете да изслушвате и сте чувствителни, състрадателни. Хората ще ви търсят, за да си споделят проблемите с вас или да им помогнете по някакъв начин. Само не позволявайте да се възползват от добрината ви и да ви използват. Заложете на Нептуновата си проницателност и нестандартно мислене в избора на поприще. Не бихте се чувствали добре като началник, освен ако не сте от редките представители на слънчевия си знак – акулите. Най-щастливи сте, когато помагате на другите, защото сте всеизвестни с мекия си характер и чувството ви за хумор. Богатото ви въображение би ви хвърлило в необятната творческа работа като актьори, поети, танцьори, художници и т.н.\nОсновна причина хората да водят самотен живот, е точния съвпад на Луната със Сатурн в Хороскопа, или ако е крайно наранена от него. При жените - ако има изгоряла Планета, или Слънце в Телец е много наранено.\nБългария и светът, Уран и Нептун\nВсеизвестно е, че тежките планети, чрез своите бавни ъглови движения, могат да са най-точни ориентири за страните и народите, както и за цялото човечество. Но днес има две от тях – Уран и Нептун – които имат тук голям приоритет. Защо? Защото от 2003-та година, когато Уран навлезе в Риби, та до 2011 година, когато Уран и Нептун едновременно ще напуснат Риби и Водолей, двете планети “работят и ще работят” в режим на взаимна рецепция. А същото означава, че всяка от тях транзитира знака на другата, от което произлиза, че на ход е процес на най-мощно взаимно проникване (дифузия) между двата знака и двете планети, както и между влиянията, които те оказват. А другата особеност тук е, че последното им съединение (на 2.02.1993 г.), даващо информация за конкретните проявления на тази рецепция, е станало не къде да е, а в Козирог – знакът, на който от най-стари времена (базисно) е подчинена България и нейната територия.\nНо нека най-напред стъпим на някои фундаменти. Какво е Уран? Ако имаме радиопредавател, излъчващ примерно на 92 MHz, а едновременно и приемник, настроен на същия диапазон, приемникът ще улови излъчения сигнал. Защо? Защото ще се осъществи резонанс помежду им. Та подобен резонанс непрекъснато се осъществява между отделните хора или народи и онова от външния свят – по-близко или по-далечно – което е подобно или е същото чрез своето излъчване. А към другото отвън, което го няма вътре в тях, те не проявяват никакво отношение, нямат афинитет и не се свързват по какъвто и да е начин с него. Освен ако не бъдат насилени. Така че Уран е онази радиолампа, чрез която функционира законът за подобието и чрез която хората и народите осъществяват съобщения и взаимодействия с други хора и народи от външния свят – приятелски настроени.\nНо пътувайки към подобното отвън (и разграничавайки се от разнородното там), хората и народите пътуват и към самите себе си. Така те засилват своите индивидуални качества и характеристики и силно увеличават жизнената си сила. Значи: вътрешното и неговото външно подобие са в диалектично единство – едното подсилва другото и другото първото, защото се осъществява резонанс помежду им, сиреч – пренос на информация и енергия помежду им. Оттук: всяка по-продължителна изолация или самоизолация на човек или народ почти винаги има фатални последици, което вече и стана с България и българите по времето на комунизма. Но и всяко сдружаване (активни отношения) с други хора и народи, чужди на природата им, могат да имат още по-фатални последици, както също е ставало и тепърва може да стане с България и българите.\nНека сега вземем бучка сол и я пуснем в чаша с вода. Скоро ще забележим, че бучката изчезва, а резултатът е солен разтвор. Тъй също, с каквото и да влезе Нептун в съприкосновение, най-напред той размива формите, границите и отличителните белези между нещата и в крайна сметка те се стават способни да се смесят. Какво може да стане тогава при съединение на Уран и Нептун, или при тяхната взаимна рецепция? Между фактора, който обособява и индивидуализира (Уран) и фактора, който премахва индивидуализацията и унифицира (Нептун)? При това, унифициращият фактор Нептун действа на полето, където става диференциация по групи (Водолей, дом 11), а индивидуализиращият и диференциращ фактор Уран – на полето, където става унифицирането (Риби, дом 12).\nВ 11-ти мундантен дом, както вече казахме, се осъществява диференцирането на обществата и обособяването на обществените групи и организации (партии, съюзи, сдружения, асоциации, обществени класи и пр.), а в глобален план – на държавите, нациите, религиозните общности, културите и цивилизациите. Но когато Нептун транзитира този 11 мунданен дом (Водолей) и е в положение на взаимна рецепция с Уран, получава се най- усилено “размиване” на границите и различията между горепосочените групи и общности и се проявява силна тенденция към унификация, т.е. глобализация в световен план и тоталитаризация – в национален. Как? С постепенното налагане на общ и единен стандарт, примерно – единен език (английски), единна масова култура и начин на живот (американски), единна информационна система (Интернет) , единна валута (долар, евро), единна финансова система, големи съюзи между държави и пр. А вътре в страните – най-често чрез появата на нови партии от тоталитарен тип или чрез големи и безпринципни коалиции между разнородни партии.\nВ същото време в 12-ти мунданен дом става оголването на обществените групи от техните видими (материални) черупки-граници, за да се изявят нематериалните им общочовешки компоненти и ценности и така – да стане възможно общуването помежду им. Идеи като всеобщо братство и равенство, мечти за духовно обединяване, социално равенство и комунизъм могат да “виреят” само тук. Какво става, обаче, когато Уран преминава през това поле на идилия, нарушава ли я той с нещо? Нарушава я, разбира се, защото Уран винаги се стреми към обособяване на групи по някакъв признак. И тогава: какво най-общо е започнало да става в крайна сметка? Започнала е да настъпва ГЛОБАЛИЗАЦИЯТА – там където преминава Нептун, и нейният антипод – АНТИГЛОБАЛИЗАЦИЯТА – там, където преминава Уран. А на национално равнище е започнал да настъпва все по-нарастващ хаос и реакция, най-осезаеми сред някои народи от ислямския свят, които се чувстват все по-застрашени за идентичността си. И опасното тук е, че процесите на глобализация и антиглобализация вече създават нарастващи напрежения и между големите международни финансови интереси и групировки, както – и между самите цивилизации.\nКак цялата тази ситуация се отразява на някои отделни страни и региони, според съответните им базисни зодиакални влияния?\nЕвропейски съюз - базисно Лъв, поради което Водолей е д.7, а Риби – дом 8. Дифузията между тези два дома и знака най-кратко може да се определи като трансформиране (д.8) на Евросъюза чрез разширяването му и приемането на нови страни-членове-партньори (д.7). Но съществува не малка опасност точно това да го направи твърде проницаем за терористични и мафиотски структури, с всички възможни тук следствия. Може още да се предположи, че Евросъюзът ще влезе в много тесни икономически отношения с Русия (Водолей), заради нейните природни ресурси, а продукцията на страните от тихоокенския регион (Китай, Япония, Корея) ще му създаде икономически затруднения. Европа трябва да е много нащрек и с ядрените си ел-централи и с въздушния трафик (самолети), както и с някои обществени (националистични) настроения. Всичко горепосочено с най-голяма сила важи за Франция и Италия (и двете базисно под Лъв).\nСАЩ – базисно Близнаци, дифузията е между домовете 9-ти (образование, религия, далечни страни, стратегии, бъдеще, експанзия) и 10-ти (власт, влияние, контрол, правителство). Износ на власт, влияние и масова култура, разширяване на властта и влиянието чрез електронни средства и авангардни технологии, ново ниво на рекламата, мощно пропагандиране на американския начин на живот, контрол върху религиозния живот и убежденията вътре в страната и по света, голям прогрес в астрологията – астролози ще подпомагат решенията на правителства и президенти.\nРусия – базисно Водолей. Дифузията е между д.1 (национална воля и енергия, основни национални стремежи, герои и митове) и д.2 (пари, икономика, производство, песни, национална кухня), което означава, че темпът към икономическо оживление ще се запази и същото ще има много привърженици и последователи, но руснаците много трябва да внимават с алкохола и опиатите, както и с появяващите се нови масови илюзии (и масови илюзионисти). На ход е създаване на популярна музика с голямо обществена влияние.\nИслямският свят – базисно Скорпион (дом 1). Ще рече: дифузията тук е между дом 4 (минало, фундамент, традиция, национални чувства) и дом 5 (обединяващи фигури, популярни личности, популярно изкуство, танци, обединяващи тенденции). Връщане към някои исторически и културни фундаменти от миналото с цел обединяване, макар че Уран в дом 5 ще действа точно в противоположната посока. Връщане към религиозните основни (Нептун в дом 4). Обществен хаос и брожения следствие това. Голямо развитие на фолклора и на популярното изкуство на фолклорна основа, създаване на мощни тв. предаватели и телевизии (Уран в д.5, Ал Джазира) с обединяващи функции.\nТурция – базисно Рак + Скорпион и Риби. Мегаполисът Истанбул и околната територия базисно е под Рак, ще разгледаме тях. При това положение дом 1 ще е Рак, а Риби ще е д.9 и Водолей – д. 8. Голяма трансформация в религиозните убеждения и напрежение на верска основа, множественост и разнобой в религиозните и философски убеждения (диференциаторът Уран в д. 9). Религията заплашва да причини много вътрешни и външни сътресения и проблеми, ако стане водещ фактор. Религиозна и икономическа експанзия, действащи в симбиоза, агресивна икономика, но и опасност от икономическо изтощение. Износ и трансфер на упойващи вещества (Нептун в д.8, Уран в д.9), възможни са и атентати по религиозни и други подбуди. Разрастващи се прояви на агресия.\nГърция – базисно Дева. Дифузията е между дом 7 (партньори, врагове) и д.6 (работа, технологии, работна ръка, служби). Износ на технологии, инвестиции и работна ръка, голям внос на същото. Последното създава хаос в пазара на труда, трудовите отношения и държавните служби (Нептун във Водолей и в д.6). Усилено търсене на външни партньори в сферата на авангардните технологии (владетелят на д.6 Уран – в д.7).\nБългария – базисно Козирог. Поради което дом 1 е Козирог, дом 2 – Водолей и дом 3 – Риби. Дифузията сега е между д.2 (пари, национални ценности, икономика, производство, национална кухня, популярни песни) и д.3 (съседни страни, образование, език, наука, комуникации, медии, враждебна религиозна пропаганда). Оттук – на ход е всеобхватно и безпрепятствено, най-често контрабандно икономическо проникване от съседни страни, създаващо голям икономически хаос и разруха (Нептун в д.2), внос на химически производства и упойващи вещества (наркотици) от същата посока, износ на ел.енергия (Уран), нови технологии и производства, стоки и национален капитал в съседни страни (владетелят на д.2 Уран – в д.3). Голяма консумация на алкохол и упойващи вещества (Нептун в д.2), внос на популярна музика от съседни страни (чалга), най-активно съдействаща за тази консумация и за общественото разложение, внос на враждебна религиозна пропаганда от същата посока. И най-активно съдействие за всичко това оказват медиите и образованието. Но Уран в д.3, владетел на д.2, подсказва и още нещо: от 2003 година в България все по-масово се преподава и учи астрология (Уран) – един процес, стимулиран и от икономически причини, а астрологията вероятно скоро ще влезе и в някои университети.\nАла целият гореописан процес - глобализация и антиглобализация - може да се проследи с най-големи подробности и точно да се прогнозират неговите настоящи и бъдещи ефекти – за България, за други страни и за света. За целта трябва само по-внимателно да разгледаме картата на последното съединение на Уран и Нептун. Веднага в нея виждаме, например, че появата на националистични настроения, напрежения и съответни партии в България, дори и някои природни бедствия, имат своето точно и конкретно обяснение – прогресивна Венера от д.12, владетелка на д 7 и д.2 (най-силно действието е било април - август 2005 г.), прави квадрат на Марс в д 4. За това, обаче – друг път.


Американското посолство в Лондон извика за разпит тримесечно бебе. Съобщи британският таблоид Guardian, това се е случило след като дядо на бебето при попълването на визовата анкета е сбъркал, като е отговорил положително на въпроса за причастност на бебока към тероризма.\nДядото на Харви Кениън-Крейнс (Harvey Kenyon-Cairns) попълвайки формуляра за американска туристическа виза случайно е задраскал опцията "да" на въпроса: "Имате ли отношение към тероризма, шпионажа, саботажа или геноцида?". В резултат на което бебето е било извикано за беседа в посолството. "Аз не можах да повярвам, че те не са видяли грешката, и че бебето може да навреди на никого", заяви 62-годишният Пол Кениън.\nСпоред думите на дядото, той е имал идеята да донесе Харви в посолството облечен в оранжев гащеризон (цветът на дрехите с които са облечени американските затворници), но се е отказал от идеята. "Изглежда, че служителите на дипломатическата мисия имат проблеми с чувството за хумор, след като не са успели да видят комизма на ситуацията", оплаква се Кениън.\nТой разказа, че бебока се е държал прекрасно по време на беседата и не е плакал. "Очевидно, че той не е бил замесен в геноцид или шпионаж. Той само саботира няколко памперса, но за това в посолството не знаят", заяви дядото, чиято грешка струва семейство три хиляди лири (3500 евро), заради неиздадената навреме виза.\nОще в тази категория: « Видео х 2: Джанет Джексън за първи път показа сина си Видео: Излезе официалния трейлър на осми епизод на "Междузвездни войни" »


Христо Фотев - "Мореплавател" - In LIFE\nХристо Фотев – „Мореплавател“\nЩе отблъсна сутринта\nсъс най-добрата яхта.\nИ под дебелите платна\nще съм на първа вахта.\nВятъра ще раздере\nс рамене водата.\nще звъни в платната,\nв пеещите ми гърди\nтежко ще удари…\nще са ми другари.\nМесецът ще се сведе\nна колене – ниско…\nАз не питам на къде –\nпристана е близко.\nТам ме чакат до сега\nИдва срещу мен брега\nс пясъците стари.\nИ ще свърши във нощта\nпървата ми вахта.\nИ ще спи до сутринта\nНа морето блясъка\nблика – и струи…\nстъпките ми в пясъка\nнякой ще брои.\nЩе ме търси може би\nмайка ми в нощта.\nС бързите си кораби\nчака ме света.\nС палуби и бордове,\nс мачти и весла…\nОт Бургас до Кордоба\nбих летял с крила.\nНо ме търси може би\nмайка ми в нощта…\nАх, до утре, кораби,\nбързи на света!\nМузикалната икона Марая Кери се завръща с песента GTFO\n„Атлас“ са пре“Родени в XX век“\nСлед три годишна пауза група „Атлас“ пуска на пазара нов албум. Той е с емблематичното ...\nБългарите и забравените им постижения\nДнес, на националния празник на България, е хубав ден да си спомним за забравените постижения ...\nМира Дойчинова – Ирини „Особено“\nПроменям се с годините. Нормално е. На кротост и търпение залагам. Вратата не отварям на ...\nИ номер едно по концерти в света са…\nРок титаните Metallica са най-успешната концертираща банда в света на всички времена, според данни, публикувани ...


Не откриха Боян. Колкото и голяма да бе вярата ни, Шиша Пангма го прибра при себе си.\nПовика го и той нямаше друг избор освен да последва мечтата си докрай. Мечтата е като огъня – гори, но никога не тлее.\nАз знам, че Боян не се е страхувал. Каквото и да го е сполетяло. Независимо какво не е успял да предвиди. Това е без значение вече.\nВсъщност природата е непредвидима. Тя има свои собствени закони. Колкото и да се опитваш да предвидиш какво ти е намислила, колкото и да анализираш прогнозата за времето, колкото и да си подготвен – не може да бъде достатъчно. Там горе винаги може да изпаднеш в ситуация на бедствие. Пропадаш в пукнатина, отнася те лавина, измръзваш, спираш да дишаш. Всичко е възможно. Всичко е допустимо.\nИзумява ме куражът на Боян Петров. Изпълва ме с възхита. Това да имаш диабет, да си на инсулин, да си оцелявал десетки пъти, само на крачка от смъртта, на пагубната, същинска, бяла като хималайски сняг смърт. Една грешна стъпка и земята под теб се разтваря и те поглъща.\nВсеки алпинист поема този риск – да замине и повече да не се върне. Да остави семейството си в ступор. Не искам да мисля какво им е на близките на тия хора. На съпругите им, на майките им, на децата им... Как ли се чувстват те, сред цялата гнусна жълта преса, която не се спира дори пред човешката трагедия.\nНаскоро имаше фалшива новина, че са го намерили жив, после почнаха да предполагат, че се е самоубил, после казаха, че шерпите са го убили. Изобщо – пълен абсурд. Чудя се как не ги е срам да се хранят от скръбта на страдащите. Добре, че жената на Боян Петров има такъв силен дух и също като него е пример.\nЗа всички останали жени, които желаят мъжете само и единствено за себе си. Радослава Ненова е обратното – тя показва една любов, достигнала до апогея на свободната воля. Така трябва да се обича според мене. Без граници и окови. Така зачиташ избора на другия.\nНе на последно място, искам да обърна внимание на самата спасителна операция. Уважението към Боян, респектът към неговите постижения и личността му, обединиха три държави. Всички тези екипи, тръгнали да го търсят, заслужават поклон доземи. Китай и Непал дори забравиха за старите вражди и ще работят заедно и занапред.\nТова изчезване промени света по един или друг начин, сдобри ни, обедини ни. Всички нас, които вярвахме до последно. Всички нас, които макар да звучи нездраво – още вярваме, че Боян ще се появи от някъде и ще ни съобщи с усмивка как е успял да се спаси на косъм за пореден път. Уморен, но усмихнат. Така си представям по-хубавата реалност. Ще ми се да беше възможна.\nНяма нищо. Няма защо да скърбим за легендите. Те не умират. Не полагат телата им в ковчези. Не изписват датите на кончините им върху мрамор. Те просто остават. Високо. В обятията на своите последни върхове. Там е Боян Петров, Там е Христо Проданов. Там са и останалите, които не са нуждаят от кислород, за да дишат.


"Време е да отлитате." Протестите в страната и исканията на хората\nХиляди хора в цялата страна протестираха с искане за оставката на премиера и на главния прокурор на 16 юли. Тук са събрани снимки от протестите извън София - в Пловдив, Варна, Враца, Велико Търново, Шумен, Русе, Разград.\n1 Няколко хиляди души в Пловдив се събраха на протест, за да поискат оставката на премиера Бойко Борисов и главния прокурор Иван Гешев.\n2 "Предишните слуги на Пеевски канихме 405 дни да подадат оставка. Нека не си губим времето ввзаимно", пише на пллакат, носен от жена на протеста в Пловдив. Препратката е към протестите срещу правителството на Пламен Орешарски, които започнаха след предлаганито на Делян Пеевски за шеф на ДАНС.\n3 Протестиращите в Пловдив преминаха по булевардите "Цар Борис Трети Обединител" и "Шести септември" и завършиха шествието си на площад "Съединение".\n4 "Бабо, лъжат те! Не съм тук, за да върна онези, които ти си мразила. Тук съм, за да живееш по-добре! #оставка"\n5 "Не искам ГЕРБ! Не искам БСП! Не Искам ДПС! Искам млади хора, които не ни крадат!", пишеше на друг плакат на протестиращ в Пловдив.\n6 Протестираща в Пловдив с плакат с надпис "Време е да отлитате".\n7 Крайната точка на протестиращите в Пловдив беше сградата на прокуратурата в града под тепетата.\n8 Недоволните използват и маските вместо плакати с лозунги.\n9 За поредна вечер на 16 юли се проведе протест и във Варна.\n10 По традиция хората се събраха пред сградата на общината във Варна и след това се отправиха на шествие.\n11 "Искаме бъдеще в България. Много ли е?", пише на един от плакатите на протестиращите във Варна.\n12 Протестиращите във Варна минаха по пешеходната зона, пред Окръжния съд и тръгнаха по булевард „Владислав Варненчик“.\n13 Четвъртък беше шестият ден на протести във Варна.\n14 Протест се проведе и в Шумен. Той беше четвърти поред. Недоволните се събраха пред Областна администрация и тръгнаха на шествие.\n15 "Аз няма да емигрирам! Тръгвайте си вие!", призовава протестиращ в Русе, където също се проведе пореден протест с искане за оставка на премиера и главния прокурор.\n16 Сред плакатите на протеста в Русе имаше и такива с лицето на студента Евгени Марчев. Той беше идентифициран като един от протестиращите, бити от полицаи на протеста миналия петък в София.\n17 Протестиращи във Велико Търново с плакат с лицето на Делян Пеевски.\n18 Стотици хора от старата столица излязоха по улиците на 16 юли с искани за оставка на правителството.\n19 Плакат, носен от протестиращ в Пловдив.\n20 "Това вече не е държава, това е местопрестъпление". Плакат на протестираща във Варна.\n21 Недоволни от управлението се събраха и в Разград.\n22 "Писна ми да мечтая, че някой ден на мафията ще видим края", пише на плакат на протестираща в Пловдив.\n23 Антиправителствен протест се проведе и във Враца на 16 юли.\n24 Протестираща в Пловдив на 16 юли.\n25 Протестиращи във Видин на 16 юли.\n26 "Силни сме, защото сме заедно." Плакат от протеста в Пловдив.